Opskud as jy terugvoer wil gee oor Covid-19-fases | Maroela Media
Die publiek het slegs tot Maandag, 27 April 2020, geleentheid om terugvoer te gee oor die regering se Covid-19-risikoaangepastestrategie wat van 1 Mei 2020 in werking tree.
Die regering se konsepraamwerk (klik hier vir die volledige dokument of klik hier om die dokument in .pdf-weergawe af te laai) verskaf 'n uiteensetting om die ekonomie weer trapsgewys aan die gang te kry. Koronavirus-vlak 4 tree op 1 Mei 2020 in werking.
Die nasionale beheerraad en die ministeriële raadgewende komitee oor Covid-19 is van voornemens om sleutelbedrywe en prioriteitsgebiede geleidelik in te faseer om die koronavirus te beveg terwyl die ekonomie gelyktydig herbou word.
Verskillende bedrywe, sakeorganisasies, vakbonde en lede van die publiek word versoek om teen 27 April 2020 om 12:00 skriftelik kommentaar te lewer oor die skedule. Stuur 'n e-pos met insette aan [email protected].
Die terugvoer en kommentaar moet verkieslik tans op vlak 4 fokus.
Dit gaan mos op dowe ore val. Hulle het lankal hulle planne gemaak en sal in elk geval nie verstaan as iemand n goed deurdagte plan aan hul voorle nie.
Mors van tyd, as hulle hoegenaamd enige advies of voorstel van buite hulle kring in ag geneem het in die verlede sou ons nie met die huidige absurde reels tydens die grendelstaat gesit het nie
Ja ek het terugvoer gegee. Ek hoop ook dat dit ernstig opgeneem sal word. Patel se dikker wordende 'boek van regulasies' is n absolute skande. ek wens ek kon dit direk vir die president sê
Nou wat help dit om so-iets op 27 April te publiseer wat 12h00 reeds ingehandig moes wees? Wanneer het hulle hierdie dokumente dan vrygestel?
Dit laat my wonder of die regering werklik leiding wil hê, en on hulle net wil voorgee hulle rapporteer steeds aan die land se mense. Of watookal die blokkasie in kommunikasie is, neem ons demokratiese beheer van ons weg.